CELEX: 32014R0707
Language: lt
Date: 2014-06-25 00:00:00
Title: 2014 m. birželio 25 d. Komisijos įgyvendinimo reglamentas (ES) Nr. 707/2014, kuriuo iš dalies keičiamas Reglamentas (EB) Nr. 690/2008, pripažįstantis apsaugotas Bendrijos zonas, kuriose augalų sveikatai gresia ypatingas pavojus

26.6.2014   
            
            
               LT
            
            
               Europos Sąjungos oficialusis leidinys
            
            
               L 186/56
            
         KOMISIJOS ĮGYVENDINIMO REGLAMENTAS (ES) Nr. 707/2014
   2014 m. birželio 25 d.
   kuriuo iš dalies keičiamas Reglamentas (EB) Nr. 690/2008, pripažįstantis apsaugotas Bendrijos zonas, kuriose augalų sveikatai gresia ypatingas pavojus
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 2 straipsnio 1 dalies h punktą,
   atsižvelgdama į Prancūzijos, Airijos, Italijos, Portugalijos ir Jungtinės Karalystės pateiktus prašymus,
   kadangi:
   
               (1)
            
            
               Komisijos reglamentu (EB) Nr. 690/2008 (2) tam tikros valstybės narės arba tam tikros valstybių narių teritorijos buvo pripažintos nuo tam tikrų kenksmingųjų organizmų saugomomis zonomis. Kai kuriais atvejais jos tokiomis buvo pripažintos ribotam laikotarpiui, kad atitinkama valstybė narė galėtų pateikti visą informaciją, kuri būtina įrodyti, kad konkrečių kenksmingųjų organizmų atitinkamoje valstybėje narėje ar teritorijoje nėra, arba galėtų įgyvendinti priemones konkrečiam organizmui likviduoti;
            
         
               (2)
            
            
               tam tikros Portugalijos teritorijos dalys buvo pripažintos nuo Bemisia tabaci Genn. (Europos populiacijos) saugoma zona. Portugalija pateikė informacijos, iš kurios matyti, kad Bemisia tabaci šiuo metu yra paplitęs Madeiroje. Priemonės, kurių imtasi 2013 m., siekiant likviduoti šį kenksmingąjį organizmą, buvo neveiksmingos. Todėl Madeira daugiau neturėtų būti pripažįstama nuo Bemisia tabaci saugoma Portugalijos zona;
            
         
               (3)
            
            
               remiantis Graikijos pateikta informacija, Graikijos teritorijoje vis dar neaptikta Dendroctonus micans Kugelan. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Graikijos pripažinimo nuo Dendroctonus micans saugoma zona laikotarpis turėtų būti pratęstas iki 2016 m. balandžio 30 d.;
            
         
               (4)
            
            
               Airija pateikė prašymą pripažinti jos teritoriją nuo Dryocosmus kuriphilus Yasumatsu saugoma zona. Remdamasi 2006–2013 m. atliktais tyrimais Airija pateikė įrodymų, kad nepaisant šiam organizmui paplisti palankių sąlygų, jos teritorijoje minėto kenksmingojo organizmo nėra. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Airija turėtų būti pripažįstama nuo Dryocosmus kuriphilus saugoma zona tik iki 2016 m. balandžio 30 d.;
            
         
               (5)
            
            
               Portugalija pateikė prašymą pripažinti jos teritoriją nuo Dryocosmus kuriphilus Yasumatsu saugoma zona. Remdamasi 2010–2013 m. atliktais tyrimais Portugalija pateikė įrodymų, kad nepaisant šiam organizmui paplisti palankių sąlygų, jos teritorijoje minėto kenksmingojo organizmo nėra. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Portugalija turėtų būti pripažįstama nuo Dryocosmus kuriphilus saugoma zona tik iki 2016 m. balandžio 30 d.;
            
         
               (6)
            
            
               Jungtinė Karalystė pateikė prašymą pripažinti jos teritoriją nuo Dryocosmus kuriphilus Yasumatsu saugoma zona. Remdamasi 2006–2013 m. atliktais tyrimais Jungtinė Karalystė pateikė įrodymų, kad nepaisant šiam organizmui paplisti palankių sąlygų, jos teritorijoje minėto kenksmingojo organizmo nėra. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Jungtinė Karalystė turėtų būti pripažįstama nuo Dryocosmus kuriphilus saugoma zona tik iki 2016 m. balandžio 30 d.;
            
         
               (7)
            
            
               remiantis Graikijos pateikta informacija, Graikijos teritorijoje vis dar neaptikta Gilpinia hercyniae (Hartig). Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Graikijos pripažinimo nuo Gilpinia hercyniae saugoma zona laikotarpis turėtų būti pratęstas iki 2016 m. balandžio 30 d.;
            
         
               (8)
            
            
               remiantis Graikijos pateikta informacija, Graikijos teritorijoje vis dar neaptikta Gonipterus scutellatus Gyll. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Graikijos pripažinimo nuo Gonipterus scutellatus saugoma zona laikotarpis turėtų būti pratęstas iki 2016 m. balandžio 30 d.;
            
         
               (9)
            
            
               Korsikos (Prancūzija) teritorija buvo pripažinta nuo Ips amitinus Eichhof saugoma zona. Prancūzija pateikė prašymą atšaukti jos pripažinimą nuo Ips amitinus saugoma zona, nes Korsikoje nėra pagrindinių šeimininkų rūšių. Todėl Korsikos (Prancūzija) teritorija daugiau neturėtų būti pripažįstama nuo Ips amitinus Eichhof saugoma zona;
            
         
               (10)
            
            
               remiantis Graikijos pateikta informacija, Graikijos teritorijoje vis dar neaptikta Ips amitinus Eichhof. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Graikijos pripažinimo nuo Ips amitinus saugoma zona laikotarpis turėtų būti pratęstas iki 2016 m. balandžio 30 d.;
            
         
               (11)
            
            
               remiantis Graikijos pateikta informacija, jos teritorijoje daugiau nėra Ips cembrae Heer. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Graikijos pripažinimo nuo Ips cembrae saugoma zona laikotarpis turėtų būti pratęstas iki 2016 m. balandžio 30 d.;
            
         
               (12)
            
            
               remiantis Graikijos pateikta informacija, Graikijos teritorijoje vis dar neaptikta Ips duplicatus Sahlberg. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Graikijos pripažinimo nuo Ips duplicatus saugoma zona laikotarpis turėtų būti pratęstas iki 2016 m. balandžio 30 d.;
            
         
               (13)
            
            
               Airija pateikė prašymą pripažinti jos teritoriją nuo Thaumetopoea processionea L. saugoma zona. Remdamasi 2011–2013 m. atliktais tyrimais Airija pateikė įrodymų, kad nepaisant šiam organizmui paplisti palankių sąlygų, jos teritorijoje minėto kenksmingojo organizmo nėra. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Airija turėtų būti pripažįstama nuo Thaumetopoea processionea saugoma zona tik iki 2016 m. balandžio 30 d.;
            
         
               (14)
            
            
               Jungtinė Karalystė pateikė prašymą pripažinti jos teritoriją, išskyrus Barneto, Brento, Bromlio, Kamdeno, Londono miesto, Vestminsterio miesto, Kroidono, Ilingo, Elmbridžo rajono, Epsomo ir Juelio rajono, Haknio, Hamersmito ir Fulamo, Haringėjaus, Harou, Hilingdono, Haunslou, Islingtono, Kensingtono ir Čelsio, Kingstono prie Temzės, Lambeto, Luišamo, Mertono, Redingo, Ričmondo prie Temzės, Ranimedo rajono, Slau, Pietų Oksfordšyro, Sadarko, Speltorno rajono, Satono, Tauer Hamletso, Vonsdverto ir Vakarų Berkšyro savivaldybes, nuo Thaumetopoea processionea L. saugoma zona. Remdamasi 2007–2013 m. atliktais tyrimais Jungtinė Karalystė pateikė įrodymų, kad nepaisant šiam organizmui paplisti palankių sąlygų, jos teritorijoje, išskyrus minėtas savivaldybių teritorijas, minėto kenksmingojo organizmo nėra. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Jungtinė Karalystė, išskyrus minėtas savivaldybių teritorijas, turėtų būti pripažįstama nuo Thaumetopoea processionea saugoma zona tik iki 2016 m. balandžio 30 d.;
            
         
               (15)
            
            
               tam tikros Ispanijos teritorijos dalys buvo pripažintos nuo Erwinia amylovora (Burr.) Winsl. et al. saugoma zona. Ispanija pateikė informacijos, iš kurios matyti, kad Erwinia amylovora šiuo metu yra paplitęs Aragono, Kastilijos-La Mančos, Mursijos, Navaros ir La Riochos autonominėse srityse, Gipuskoa (Baskų kraštas) provincijoje, Aukštutinio Vinalopo ir Vidurio Vinalopo rajonuose Alikantės provincijoje ir Alboračės ir Turíso savivaldybėse Valensijos provincijoje (Valensijos autonominė sritis). Priemonės, kurių imtasi 2013 m., siekiant likviduoti šį kenksmingąjį organizmą, buvo neveiksmingos. Todėl Aragono, Kastilijos-La Mančos, Mursijos, Navaros ir La Riochos autonominės sritys, Gipuskoa (Baskų kraštas) provincija, Aukštutinio Vinalopo ir Vidurio Vinalopo rajonai Alikantės provincijoje ir Alboračės ir Turíso savivaldybės Valensijos provincijoje (Valensijos autonominė sritis) daugiau neturėtų būti pripažįstami nuo Erwinia amylovora saugomos Ispanijos zonos dalimi;
            
         
               (16)
            
            
               tam tikros Italijos teritorijos dalys buvo pripažintos nuo Erwinia amylovora (Burr.) Winsl. et al. saugoma zona. Italija pateikė informacijos, iš kurios matyti, kad Erwinia amylovora šiuo metu yra paplitęs Friulyje-Venecijoje Džulijoje ir Sondrijaus provincijoje (Lombardija). Priemonės, kurių imtasi 2013 m., siekiant likviduoti šį kenksmingąjį organizmą, buvo neveiksmingos. Todėl Friulis-Venecija Džulija ir Sondrijaus provincija (Lombardija) daugiau neturėtų būti pripažįstami nuo Erwinia amylovora saugoma Italijos zona;
            
         
               (17)
            
            
               visa Airijos teritorija buvo pripažinta nuo Erwinia amylovora (Burr.) Winsl. et al. saugoma zona. Airija pateikė informacijos, iš kurios matyti, kad Erwinia amylovora šiuo metu yra paplitęs Golvėjaus mieste. Priemonės, kurių imtasi 2005–2013 m., siekiant likviduoti šį kenksmingąjį organizmą, buvo neveiksmingos. Todėl Golvėjaus miestas daugiau neturėtų būti pripažįstamas nuo Erwinia amylovora saugoma Airijos zona;
            
         
               (18)
            
            
               visa Lietuvos teritorija buvo pripažinta nuo Erwinia amylovora (Burr.) Winsl. et al. saugoma zona. Lietuva pateikė informacijos, iš kurios matyti, kad Erwinia amylovora šiuo metu paplitęs Kėdainių miesto ir Babtų seniūnijose (Kauno apskritis). Priemonės, kurių imtasi dvejus metus iš eilės 2012 ir 2013 m., siekiant likviduoti šį kenksmingąjį organizmą, buvo neveiksmingos. Todėl Kėdainių miesto ir Babtų seniūnijos (Kauno apskritis) daugiau neturėtų būti pripažįstamos nuo Erwinia amylovora saugoma Lietuvos zona;
            
         
               (19)
            
            
               tam tikros Slovėnijos teritorijos dalys buvo pripažintos nuo Erwinia amylovora (Burr.) Winsl. et al. saugoma zona. Slovėnija pateikė informacijos, iš kurios matyti, kad Erwinia amylovora šiuo metu paplitęs Renčės-Vogrsko (į pietus nuo H4 greitkelio) ir Lendavos savivaldybėse. Priemonės, kurių imtasi dvejus metus iš eilės 2012 ir 2013 m., siekiant likviduoti šį kenksmingąjį organizmą, buvo neveiksmingos. Todėl Renčės-Vogrsko (į pietus nuo H4 greitkelio) ir Lendavos savivaldybės daugiau neturėtų būti pripažįstamos nuo Erwinia amylovora saugomos Slovėnijos zonos dalimi;
            
         
               (20)
            
            
               tam tikros Slovakijos teritorijos dalys buvo pripažintos nuo Erwinia amylovora (Burr.) Winsl. et al. saugoma zona. Slovakija pateikė informacijos, iš kurios matyti, kad Erwinia amylovora šiuo metu paplitęs Čenkovcės, Topolníkų ir Trhova Hradskos (Dunaiska Stredos apygarda) savivaldybėse. Priemonės, kurių imtasi dvejus metus iš eilės 2012 ir 2013 m., siekiant likviduoti šį kenksmingąjį organizmą, buvo neveiksmingos. Todėl Čenkovcės, Topolnikų ir Trhova Hradskos savivaldybės (Dunaiska Stredos apygarda) daugiau neturėtų būti pripažįstamos nuo Erwinia amylovora saugomos Slovakijos zonos dalimi;
            
         
               (21)
            
            
               Jungtinė Karalystė pateikė prašymą pripažinti jos teritoriją nuo Ceratocystis platani (J.M. Walter) Engelbr. & T.C. Harr. saugoma zona. Remdamasi 2010–2013 m. atliktais tyrimais Jungtinė Karalystė pateikė įrodymų, kad nepaisant šiam organizmui paplisti palankių sąlygų, jos teritorijoje minėto kenksmingojo organizmo nėra. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Jungtinė Karalystė turėtų būti pripažįstama nuo Ceratocystis platani saugoma zona tik iki 2016 m. balandžio 30 d.;
            
         
               (22)
            
            
               Jungtinė Karalystė pateikė prašymą pripažinti visą jos teritoriją, įskaitant Meno salą, nuo kenksmingojo organizmo Cryphonectria parasitica (Murrill) Barr. saugoma zona. Remdamasi 2006–2013 m. atliktais tyrimais Jungtinė Karalystė pateikė įrodymų, kad nepaisant šiam organizmui paplisti palankių sąlygų, Meno saloje minėto kenksmingojo organizmo nėra. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Jungtinė Karalystė (Meno sala) turėtų būti pripažinta nuo Cryphonectria parasitica saugoma zona tik iki 2016 m. balandžio 30 d.;
            
         
               (23)
            
            
               tam tikros Graikijos teritorijos dalys buvo pripažintos nuo Citrus tristeza viruso saugoma zona. Graikija pateikė informacijos, iš kurios matyti, kad Citrus tristeza virusas šiuo metu paplitęs Chanijos regione. Priemonės, kurių imtasi 2013 m., siekiant likviduoti šį kenksmingąjį organizmą, buvo neveiksmingos. Todėl Chanijos regionas daugiau neturėtų būti pripažįstamas nuo Citrus tristeza viruso saugoma Graikijos zona;
            
         
               (24)
            
            
               Korsikos (Prancūzija) teritorija buvo pripažinta nuo Europos padermės Citrus tristeza viruso saugoma zona. Prancūzija pateikė informacijos, iš kurios matyti, kad Europos padermės Citrus tristeza virusas šiuo metu paplitęs Korsikoje ir jo negalima likviduoti. Todėl Korsikos (Prancūzija) teritorija daugiau neturėtų būti pripažįstama nuo Europos padermės Citrus tristeza viruso saugoma zona;
            
         
               (25)
            
            
               Prancūzija pateikė prašymą pripažinti tam tikras „vignoble Champenois“ dalis, būtent Pikardiją (Eno departamentas) ir Il de Fransą (Sitri, Nantėjaus prie Marnos ir Sasi prie Marnos savivaldybes) nuo kenksmingojo organizmo Vynuogių auksinės geltos fitoplazmos (Grapevine flavescence dorée MLO) saugomos Prancūzijos zonos dalimi. Šios dalys buvo įtrauktos į „vignoble Champenois“ tyrimus dėl Vynuogių auksinės geltos fitoplazmos, tačiau nebuvo nurodytos kaip saugomos zonos dalis, nes jos nepriklauso administracinei Šampanės teritorijai sensu stricto. Todėl Pikardija (Eno departamentas) ir Il de Fransas (Sitri, Nantėjaus prie Marnos ir Sasi prie Marnos savivaldybės) turėtų būti pripažįstami nuo Vynuogių auksinės geltos fitoplazmos (Grapevine flavescence dorée MLO) saugomomis Prancūzijos zonomis;
            
         
               (26)
            
            
               Italija pateikė prašymą pripažinti Apulijos regioną nuo kenksmingojo organizmo Vynuogių auksinės geltos fitoplazmos saugoma zona. Remdamasi 2013 m. atliktais tyrimais Italija pateikė įrodymų, kad nepaisant šiam organizmui paplisti palankių sąlygų, Apulijos regione minėto kenksmingojo organizmo nėra. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Apulija turėtų būti pripažįstama nuo Vynuogių auksinės geltos fitoplazmos saugomos Italijos zonos dalimi tik iki 2016 m. balandžio 30 d.;
            
         
               (27)
            
            
               remiantis Italijos pateikta informacija, Sardinijos teritorijoje vis dar neaptikta Vynuogių auksinės geltos fitoplazmos. Tačiau būtina atlikti tolesnius tyrimus. Šiuos tyrimus turėtų stebėti Komisijai pavaldūs ekspertai. Todėl Sardinijos teritorijos pripažinimo nuo Vynuogių auksinės geltos fitoplazmos saugomos Italijos zonos dalimi laikotarpis turėtų būti pratęstas iki 2016 m. balandžio 30 d.;
            
         
               (28)
            
            
               todėl Reglamentas (EB) Nr. 690/2008 turėtų būti atitinkamai iš dalies pakeistas;
            
         
               (29)
            
            
               siekiant užtikrinti tęstinumą saugomų zonų, pripažintų iki 2014 m. kovo 31 d., atžvilgiu, šis reglamentas turėtų būti taikomas nuo 2014 m. balandžio 1 d.;
            
         
               (30)
            
            
               šiame reglamente numatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 690/2008 I priedas iš dalies keičiamas taip:
   
               1.
            
            
               a) dalis iš dalies keičiama taip:
               
                           a)
                        
                        
                           2 punktas pakeičiamas taip:
                           
                                       
                                                   „2.
                                                
                                                
                                                   
                                                      Bemisia tabaci Genn. (Europos populiacijos)
                                                
                                             
                                    
                                       Airija, Portugalija (Azorų salos, Vidinė Beira, Pajūrio Beira, tarp Doro ir Minjo, Ribatežas ir Rytai (Alkobasos, Alenkero, Bombaralio, Kadavalio, Kaldas da Rainjos, Lorinjano, Nazarės, Obidoso, Penišės ir Tores Vedraso savivaldybės) ir Tras os Montesas), Suomija, Švedija, Jungtinė Karalystė“
                                    
                                 
                     
                           b)
                        
                        
                           4 ir 5 punktai pakeičiami taip:
                           
                                       
                                                   „4.
                                                
                                                
                                                   
                                                      Dendroctonus micans Kugelan
                                                
                                             
                                    
                                       Airija, Graikija (iki 2016 m. balandžio 30 d.), Jungtinė Karalystė (Šiaurės Airija, Meno sala ir Džersio sala)
                                    
                                 
                                       
                                                   4.1.
                                                
                                                
                                                   
                                                      Dryocosmus kuriphilus Yasumatsu
                                                
                                             
                                    
                                       Airija (iki 2016 m. balandžio 30 d.), Portugalija (iki 2016 m. balandžio 30 d.), Jungtinė Karalystė (iki 2016 m. balandžio 30 d.)
                                    
                                 
                                       
                                                   5.
                                                
                                                
                                                   
                                                      Gilpinia hercyniae (Hartig)
                                                
                                             
                                    
                                       Airija, Graikija (iki 2016 m. balandžio 30 d.), Jungtinė Karalystė (Šiaurės Airija, Meno sala ir Džersio sala)“
                                    
                                 
                     
                           c)
                        
                        
                           7–10 punktai pakeičiami taip:
                           
                                       
                                                   „7.
                                                
                                                
                                                   
                                                      Gonipterus scutellatus Gyll
                                                
                                             
                                    
                                       Graikija (iki 2016 m. balandžio 30 d.), Portugalija (Azorai)
                                    
                                 
                                       
                                                   8.
                                                
                                                
                                                   
                                                      Ips amitinus Eichhof
                                                
                                             
                                    
                                       Airija, Graikija (iki 2016 m. balandžio 30 d.), Jungtinė Karalystė
                                    
                                 
                                       
                                                   9.
                                                
                                                
                                                   
                                                      Ips cembrae Heer
                                                
                                             
                                    
                                       Airija, Graikija (iki 2016 m. balandžio 30 d.), Jungtinė Karalystė (Šiaurės Airija ir Meno sala)
                                    
                                 
                                       
                                                   10.
                                                
                                                
                                                   
                                                      Ips duplicatus Sahlberg
                                                
                                             
                                    
                                       Airija, Graikija (iki 2016 m. balandžio 30 d.), Jungtinė Karalystė“
                                    
                                 
                     
                           d)
                        
                        
                           Po 15 punkto įterpiamas šis 16 punktas:
                           
                                       
                                                   „16.
                                                
                                                
                                                   
                                                      Thaumetopoea processionea L.
                                                
                                             
                                    
                                       Airija (iki 2016 m. balandžio 30 d.), Jungtinė Karalystė (išskyrus Barneto, Brento, Bromlio, Kamdeno, Londono miesto, Vestminsterio miesto, Kroidono, Ilingo, Elmbridžo rajono, Epsomo ir Juelio rajono, Haknio, Hamersmito ir Fulamo, Haringėjaus, Harou, Hilingdono, Haunslou, Islingtono, Kensingtono ir Čelsio, Kingstono prie Temzės, Lambeto, Luišamo, Mertono, Redingo, Ričmondo prie Temzės, Ranimedo rajono, Slau, Pietų Oksfordšyro, Sadarko, Speltorno rajono, Satono, Tauer Hamletso, Vonsdverto ir Vakarų Berkšyro savivaldybes) (iki 2016 m. balandžio 30 d.)“
                                    
                                 
                     
         
               2.
            
            
               b dalies 2 punktas pakeičiamas taip:
               
                           
                                       „2.
                                    
                                    
                                       
                                          Erwinia amylovora (Burrill) Winslow et al.
                                       
                                    
                                 
                        
                           
                                       —
                                    
                                    
                                       Estija, Ispanija (išskyrus Aragono, Kastilijos-La Mančos, Kastilijos ir Leono, Estremadūros, Mursijos, Navaros ir La Riochos autonomines sritis, Gipuskoa (Baskų kraštas) provinciją, Aukštutinio Vinalopo ir Vidurio Vinalopo rajonus Alikantės provincijoje ir Alboračės ir Turíso savivaldybes Valensijos provincijoje (Valensijos autonominė sritis)), Prancūzija (Korsika), Italija (Abrucai, Bazilikata, Kalabrija, Kampanija, Lacijus, Ligūrija, Markė, Molizė, Pjemontas, Sardinija, Sicilija, Toskana, Umbrija, Aostos slėnis), Latvija, Portugalija, Suomija, Jungtinė Karalystė (Šiaurės Airija, Meno sala ir Normandijos salos),
                                    
                                 
                                       —
                                    
                                    
                                       ir, iki 2016 m. balandžio 30 d., Airija (išskyrus Golvėjaus miestą), Italija (Apulija, Emilija-Romanija (Parmos ir Pjačencos provincijos), Lombardija (išskyrus Mantujos ir Sondrijaus provincijas), Venetas (išskyrus Rovigo ir Venecijos provincijas, Barbonos, Boara Pizanio, Kastelbaldo, Masio, Adidžės Pjačencos, S. Urbano ir Veskovanos savivaldybes Paduvos provincijoje ir teritoriją į pietus nuo A4 greitkelio Veronos provincijoje)), Lietuva (išskyrus Babtų ir Kėdainių miesto seniūnijas (Kauno apskritis)), Slovėnija (išskyrus Gorenskos, Koroškos, Mariboro ir Notranskos regionus ir Lendavos ir Renčės-Vogrsko (į pietus nuo H4 greitkelio) savivaldybes), Slovakija (išskyrus Blahovos, Čenkovcės, Horne Myto, Okočo, Topolníkų ir Trhova Hradskos (Dunaiska Stredos apygarda), Hronovcės ir Hronske Kliačanų (Levicės apygarda), Dvorų prie Žitavos (Nove Zamkų apygarda), Malineco (Poltaro apygarda), Hrhovo (Rožniavos apygarda), Velke Ripnianų (Topolčanų apygarda), Kazimíro, Luhynios, Mažojo Horešo, Svetušės ir Zatino (Trebišovo apygarda) savivaldybes)“
                                    
                                 
                     
         
               3.
            
            
               c dalies 01 punktas pakeičiamas taip:
               
                           
                                       „01.
                                    
                                    
                                       
                                          Ceratocystis
                                          platani (J.M. Walter) Engelbr. & T.C. Harr.
                                    
                                 
                        
                           Jungtinė Karalystė (iki 2016 m. balandžio 30 d.)
                        
                     
                           
                                       02.
                                    
                                    
                                       
                                          Cryphonectria parasitica (Murrill) Barr
                                    
                                 
                        
                           Čekijos Respublika, Airija, Švedija, Jungtinė Karalystė (Meno sala, iki 2016 m. balandžio 30 d.)“
                        
                     
         
               4.
            
            
               d dalies 3 ir 4 punktai pakeičiami taip:
               
                           
                                       „3.
                                    
                                    
                                       
                                          Citrus tristeza virusas (Europos padermės)
                                    
                                 
                        
                           Graikija (išskyrus Argolidės ir Chanijos regionus), Malta, Portugalija (išskyrus Algarvę ir Madeirą)
                        
                     
                           
                                       4.
                                    
                                    
                                       Vynuogių auksinės geltos fitoplazma
                                    
                                 
                        
                           Čekijos Respublika, Prancūzija (Elzasas, Šampanė-Ardėnai, Pikardija (Enos departamentas), Il de Fransas (Sitri, Nantėjaus prie Marnos ir Sasi prie Marnos savivaldybės) ir Lotaringija), Italija (Apulija (iki 2016 m. balandžio 30 d.)), Sardinija (iki 2016 m. balandžio 30 d.) ir Bazilikata)“
                        
                     
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. balandžio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 25 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 169, 2000 7 10, p. 1.
   
      (2)  2008 m. liepos 4 d. Komisijos reglamentas (EB) Nr. 690/2008, pripažįstantis apsaugotas Bendrijos zonas, kuriose augalų sveikatai gresia ypatingas pavojus (OL L 193, 2008 7 22, p. 1).